L 52/32
FI
Euroopan unionin virallinen lehti
20.2.2023
LIITE X
Pikkumärehtijärutto-viruksen aiheuttama tartunta (PPR) 1 OSA ERITYISEDELLYTYKSET
HÄTÄROKOTUKSENA ANNETUN SUOJAROKOTUKSEN TOTEUTTAMISEKSI MÄREHTIJÄIN RUTON EHKÄISEMISEKSI JA TORJUMISEKSI
PIENTEN
1.
Rokotusvyöhykkeen koko: Ei erityisedellytyksiä. 2.
Rokotusvyöhykettä ympäröivän suoja-alueen koko: Ei erityisedellytyksiä. 3.
Käytettävän tai etusijalle asetettavan rokotteen tyyppi: Ei erityisedellytyksiä. 4.
Vähimmäiskattavuus: Ei erityisedellytyksiä. 5.
Kohteena olevat eläimet/lajit: Rokotusvyöhykkeellä pidettävät täytäntöönpanoasetuksen (EU) 2018/1882 mukaiset luetteloituihin lajeihin kuuluvat eläimet, mukaan lukien ainakin lammas- ja vuohieläimet.
2 OSA ERITYISEDELLYTYKSET TEHOSTETULLE KLIINISELLE JA LABORATORIOSEURANNALLE, JOTA ON TOTEUTETTAVA ROKOTUSVYÖHYKKEELLÄ JA SITÄ YMPÄRÖIVÄLLÄ SUOJA-ALUEELLA HÄTÄROKOTUKSENA ANNETUN SUOJAROKOTUKSEN AIKANA PIENTEN MÄREHTIJÄIN RUTON EHKÄISEMISEKSI JA TORJUMISEKSI
Passiivinen seuranta: rokotusvyöhykkeellä ja sitä ympäröivällä suoja-alueella tehostettu passiivinen seuranta pienten märehtijäin ruton merkkien ja oireiden sekä pienten märehtijöiden lisääntyneen kuolleisuuden varalta.
3 OSA ELÄINTEN JA TUOTTEIDEN SIIRTOJEN KIELTÄMISTÄ JA 13 ARTIKLAN MUKAISEN POIKKEUKSEN MYÖNTÄMISTÄ KOSKEVAT ERITYISEDELLYTYKSET ROKOTUSVYÖHYKKEELLÄ, JOLLA TOTEUTETAAN HÄTÄROKOTUKSENA ANNETTU SUOJAROKOTUS PIENTEN MÄREHTIJÄIN RUTON EHKÄISEMISEKSI JA TORJUMISEKSI
1.
Eläimet ja tuotteet, joihin sovelletaan siirtokieltoa 4 osassa vahvistetun palautumisjakson loppuun saakka: Samat rokotusvyöhykkeillä sijaitsevat eläimet ja tuotteet kuin ne, joihin sovelletaan rajoituksia pitopaikoissa, jotka sijaitsevat suoja- ja valvontavyöhykkeillä, jotka on perustettu pienten märehtijäin ruton puhkeamisen tapauksessa, delegoidun asetuksen (EU) 2020/687 27 artiklassa säädetyn mukaisesti ja samoin rajoituksin.
2.
Sukusolut ja alkiot, joihin sovelletaan keräyskieltoa: luetteloituihin lajeihin kuuluvien eläinten siemenneste, muna­ solut ja alkiot palautumisjakson loppuun asti.
3.
Edellytykset poikkeuksen myöntämiselle 13 artiklan 2 kohdan b alakohdan ii alakohdan, 13 artiklan 3 kohdan b alakohdan ja 13 artiklan 4 kohdan b alakohdan mukaisesti.
Siirrot, jotka voidaan sallia:
3.1 Rokotettujen eläinten ja niistä saatavien tuotteiden siirrot rokotusvyöhykkeellä sijaitsevista pitopaikoista samojen yleisten edellytysten mukaisesti kuin joista säädetään delegoidun asetuksen (EU) 2020/687 43 artiklassa ja ainoas­ taan kyseisen asetuksen 44, 45, 48, 49, 51 ja 53 artiklassa valvontavyöhykkeen osalta säädetyissä tapauksissa ja samoin erityisedellytyksin.
3.2 Rokotettujen eläinten ja niistä saatavien tuotteiden siirrot rokotusvyöhykkeellä sijaitsevista pitopaikoista edellyttäen, että kyseiset pitopaikat eivät enää pidä rokotettuja eläimiä.